CELEX: 32012R0603
Language: lt
Date: 2012-04-30 00:00:00
Title: 2012 m. balandžio 30 d. Komisijos deleguotasis reglamentas (ES) Nr. 603/2012, kuriuo iš dalies keičiamas Europos Parlamento ir Tarybos reglamentas (ES) Nr. 1236/2010, kuriuo nustatoma kontrolės ir vykdymo užtikrinimo sistema, taikytina Konvencijos dėl būsimo daugiašalio bendradarbiavimo šiaurės rytų Atlanto žvejybos rajonuose

7.7.2012   
            
            
               LT
            
            
               Europos Sąjungos oficialusis leidinys
            
            
               L 177/9
            
         KOMISIJOS DELEGUOTASIS REGLAMENTAS (ES) Nr. 603/2012
   2012 m. balandžio 30 d.
   kuriuo iš dalies keičiamas Europos Parlamento ir Tarybos reglamentas (ES) Nr. 1236/2010, kuriuo nustatoma kontrolės ir vykdymo užtikrinimo sistema, taikytina Konvencijos dėl būsimo daugiašalio bendradarbiavimo šiaurės rytų Atlanto žvejybos rajonuose
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. gruodžio 15 d. Europos Parlamento ir Tarybos reglamentą (ES) Nr. 1236/2010, kuriuo nustatoma kontrolės ir vykdymo užtikrinimo sistema, taikytina Konvencijos dėl būsimo daugiašalio bendradarbiavimo šiaurės rytų Atlanto žvejybos rajonuose, ir panaikinamas Tarybos reglamentas (EB) Nr. 2791/1999 (1), ypač į jo 51 straipsnio d punktą,
   kadangi:
   
               (1)
            
            
               Reglamentu (ES) Nr. 1236/2010 į Sąjungos teisę įtraukiamos Kontrolės ir vykdymo užtikrinimo sistemos (toliau – Sistema), kurią 2006 m. lapkričio 15 d. vykusiame metiniame susitikime nustatė Žvejybos šiaurės rytų Atlante komisija (angl. NEAFC) ir kurią ji vėliau iš dalies pakeitė 2007, 2008 ir 2009 m. lapkričio mėn. susitikimuose priimtomis rekomendacijomis, nuostatos;
            
         
               (2)
            
            
               2011 m. lapkričio mėn. vykusiame metiniame susitikime NEAFC priėmė rekomendaciją Nr. 9:2012, kuria iš dalies keičiamas Sistemos 14 straipsnis dėl ataskaitų ir pranešimų teikimo NEAFC sekretoriatui;
            
         
               (3)
            
            
               remiantis Konvencijos dėl būsimo daugiašalio bendradarbiavimo Šiaurės Rytų Atlanto žvejybos rajonuose, patvirtintos Tarybos sprendimu 81/608/EEB (2), 12 ir 15 straipsniais, minėta rekomendacija įsigaliojo 2012 m. vasario 3 d.,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 1236/2010 12 straipsnyje po 1 dalies įterpiama ši 1a dalis:
   
      „1a.   9 straipsnyje nurodytos ataskaitos gali būti atšauktos atšaukimo pranešimu.
      Jei ataskaitą reikia taisyti, ji atšaukiama atšaukimo pranešimu. Nauja pataisyta ataskaita išsiunčiama po atšaukimo pranešimo laikantis 9 straipsnyje nurodytų terminų.
      Jei vėliavos valstybės narės žvejybos stebėjimo centras priima ataskaitos atšaukimą, jis apie tai praneša ŽŠRAK sekretoriatui.“
   
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. balandžio 30 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 348, 2010 12 31, p. 17.
   
      (2)  OL L 227, 1981 8 12, p. 21.